lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv lv lv lv lv lv lv lv lv nl lv lv en lv lv fr lv lv de lv de vo lv fr en en pl en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
Alojas novada remigranti pārgājienā pa zaļo dzelzceļu iedvesmojas uzņēmējdarbības uzsākšanai savā novadā – Alojas administrācija
Alojas pilsētas un pagasta pārvalde
Staiceles pilsētas un pagasta pārvalde
Alojas novada remigranti pārgājienā pa zaļo dzelzceļu iedvesmojas uzņēmējdarbības uzsākšanai savā novadā
Alojas novada dome17.08.202017.08.2020 Aktualitātes, Pašvaldība, Sabiedrība
Laika ziņu prognozētāji  8. augusta sestdienu solīja gana siltu un saulainu. Tieši tik ideāla tā arī bija – piemērota pārgājienam, nesteidzīgai atpūtai un jaunu zināšanu uzkrāšanai brīvā dabā. 8.augusta rītā pie bijušās Alojas dzelzceļa stacijas pulcējās bariņš pārgājiena dalībnieku – Alojas novada remigranti un viņu ģimenes locekļi. Šī bija viņu otrā  tikšanās reize, kas notiek projektā “Remigrācijas sekmēšanas pakalpojumi pašvaldībās”.
Pārgājiena maršruts pa bijušo dzelzceļa līniju bija ieplānots Puikules virzienā, tāpēc pirms došanās ceļā vēlējāmies nedaudz izzināt Alojas dzelzceļa stacijas vēsturi. Tās svarīgākos un zīmīgākos notikumus mums pastāstīja Alojas novadpētniecības centra vadītāja Līga Moderniece. Papildu stāstījumam klātesošie varēja aplūkot senās dzelzceļa stacijas fotogrāfijas, kas izvietotas uz lielām planšetēm, veidojot stilizētu vilciena sastāvu. Kad Alojas dzelzceļa stacijas stāsts bija izzināts, dalībniekus jautrā aktivitātē iesaistīja Dabas izglītības centra “Ziemeļvidzeme” speciāliste Inta Soma. Nedaudz iepazinušies jautrā noskaņojumā devāmies ceļā. Ik pa brīdim piestājām, lai ieklausītos interesantajos Intas stāstos par dabu, spēlējām spēles, mācījāmies atpazīt dažādus Latvijas augus, kokus un krūmus, mērījām zemes temperatūru, tāpat pētījām zaļā dzelzceļa zemes blīvumu. Lielu interesi klātesošajos izraisīja dabas speciālistes līdz paņemtās fotogrāfijas, kurās redzams spēres dzīves ceļa sākums.
Pēc vairāku kilometru gājiena esam nedaudz piekusuši, jo saule pamatīgi karsē vietās, kur dzelzceļa malas krūmu puduri nepiesedz. Drīz pa glītu tiltiņu šķērsojam Joglas upīti, kas ir Salacas upes kreisā krasta pieteka. Turpat pārsimts metru aiz upītes nogriežamies no dzelzceļa pa kreisi, jo esam sasnieguši z/s “Krogdambji” sētu, kas ir mūsu galamērķis. Glīti koptajā pagalmā ceļotājus sagaida sētas saimnieki Zita un Artūrs Vīksnas. Jūtamies gaidīti – sētas vidū pamatīgā katlā kūp mednieku gaumē uz ugunskura tapusī zupa, saules staros vizuļo balti klāts galds ar saimniecībā ražoto medus produkciju un citām uzkodām. Nedaudz atpūtušies un veldzējušies, sapulcējamies ap saimes galdu, lai klausītos saimnieka stāstā par bitēm, saimniecībā radīto produkciju un, protams, to visu arī nogaršotu. Mums pat ir iespēja salīdzināt itāļu un latviešu medu, izjust to dažādās garšas nianses. Jaunākos pārgājiena dalībniekus sajūsmina medus konfektes un dažādu formu sūkājamās ledenes uz kociņa, savukārt dāmas priecājas par pievilcīgā iepakojumā esošo lūpu balzāmu. Saimniecībā radīto bišu produktu klāsts ir visai plašs – no izskatīgām un smaržīgām svecēm, lūpu balzamiem, ārstnieciskajam propolisam līdz bišu maizei, ziedputekšņiem un medum dažādās variācijās.
Kad esam nodegustējuši bitenieku piedāvātos produktus, tiekam aicināti baudīt mednieka Aināra gatavoto zupu un klausīties staicelietes Elīnas pieredzes stāstā par piedzīvoto Norvēģijā. Elīna jau vairākus gadus ir atpakaļ Latvijā, nodibinājusi ģimeni un  patlaban strādā ar uzņēmējdarbību saistītā jomā. Viņa dalījās atmiņās par dzīvi svešumā un iemesliem, kādēļ toreiz nolēma atgriezties dzimtenē. Tāpat uzklausījām dažādus Elīnas padomus, kas iespējams kādam noderēs, lai sāktu savu uzņēmēja ceļu.
Pēc tam gluži kā brīvdabas kino vērojām filmas “Cilvēkstāsti. Dzīve ārzemēs” pirmizrādi, kurā atspoguļoti septiņi dažādi Alojas novadnieku stāsti par dzīvi svešumā un laimīgu atgriešanos mājās Latvijā uz palikšanu. Katrs stāsts bija citāds – emocijām, piedzīvojumiem un vērtīgām atziņām pildīts, dažs tik smeldzīgs, ka brīžam klausoties, kamols iesprūst kaklā un acīs sariešas asaras. Lai arī katrs stāsts bija dažāds, tiem visiem ir kas vienojošs – nebeidzamas ilgas pēc ģimenes, savas zemes un mājām.
Dienas nobeigumā interesentiem bija iespēja nelielā lekcijā smelties zināšanas par dažādiem uzņēmējdarbības veidiem, uzzināt jaunāko saistībā ar nodokļiem Latvijā un iesaistīties diskusijā ar pieredzējušiem uzņēmējiem.
Pārgājienu organizēja biedrība “Allendorfa” sadarbībā ar Alojas novada domi, Rīgas plānošanas reģionu, Vides aizsardzības un reģionālās attīstības ministriju.
Liānas Lilenblates-Sipko teksts un foto
← Alojā notikusi lekcija “No kurienes motivācijai aug kājas”
Turpinās akcija “ApGLEZNO un noBILDĒ arī Tu savu pastkastīti!” →
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.